《山中赠别田拒山宪副 其一》
明代·朱浙

玉树清芬不可扳，远书幽梦几间关。须知天上归田乐，早信人间行路难。

千里不辞重命驾，一灯相对共开颜。青枫白露今摇落，惟有松枝待岁寒。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。